TNPC พุ่งกระฉูดกว่า 10% โบรกฯแนะเก็งกำไร-เทคนิคลุ้นทดสอบแนวต้าน 2.60
TNPC พุ่งกระฉูดกว่า 10% โบรกฯแนะเก็งกำไร-เทคนิคลุ้นทดสอบแนวต้าน 2.60 โดย ณ เวลา 15.02 น.อยู่ที่ 2.32 บาท บวก 0.22 บาท หรือ 10.48% มูลค่าการซื้อขาย 190.07 ล้านบาท
25 ส.ค. 2558

ผู้สื่อข่าวรายงานว่า ราคาหุ้น บริษัท ไทยนามพลาสติกส์ จำกัด (มหาชน) หรือ TNPC ณ เวลา 15.02 น.อยู่ที่ 2.32 บาท บวก 0.22 บาท หรือ 10.48% มูลค่าการซื้อขาย 190.07 ล้านบาท  โดยราคาเปิดตลาดที่ 2.20 บาท สูงสุดที่ 2.44 บาท ต่ำสุดที่ 2.16 บาท ขณะที่ดัชนีหุ้นไทยโดยรวมบวก 0.44%
บล.ซีไอเอ็มบี ประเมินTNPC แนวต้าน : 2.50 และ 2.60 แนวรับ  : 2.34 และ 2.30   มองราคาหุ้นปรับขึ้นต่อเนื่อง ด้วยปริมาณการซื้อขายที่เพิ่มขึ้น  คาดว่าราคาหุ้นมีแนวโน้มปรับขึ้นต่อทดสอบแนวต้านเดิม หากผ่าน 2.44 บาทได้ ขณะที่ MACD  สัญญาณบวก
แนะนำซื้อ TNPC โดยมีแนวรับที่ 2.34 และ 2.30 และมีแนวต้านที่ 2.50 และ 2.60 เป็นจุดขายทำกำไร STOP LOSS ถ้าราคาหุ้นปิดต่ำกว่า 2.28 ลงไป
บล.ฟิลลิป แนะเก็งกำไร TNPC ราคาเป้าหมาย 2.38 ยกตัวกลับมายืนบน EMA ทุกเส้นได้อีกครั้ง พร้อมแรงซื้อหนาแน่นและสัญญาณจากเครื่องมือเป็นบวก  “เก็งกำไร” แนวรับ 2.26 แนวต้าน 2.50 Cut loss 2.12 บ.
บล.ธนชาต แนะนำซื้อ TNPC มองราคาหุ้นมีจังหวะดีดตัวขึ้นอีกครั้งหลังพักตัว พร้อมปริมาณการซื้อขายสนับสนุนหนาแน่น เครื่องมือ MACD พุ่งชี้ตัด 0 ขึ้น เป็นจังหวะซื้อเก็งกำไร มีแนวต้านแรกที่ 2.44 บาท ผ่านได้จะมีเป้าหมายถัดไปที่ 2.50 และ 2.60 บาทตามลำดับ